Njabulo Ndebele
Njabulo Ndebele, f. 1948, sydafrikansk forfatter. Hovedværket er Fools and Other Stories (1983), hvis township-skildringer afsøger de menneskelige modsætninger, konflikter og nuancer, der gemmer sig under kampen for og mod apartheid. Ndebele skriver skarpt og koncist om hverdagens rigdom og brutalitet, om kønskamp, gangstere og stræben efter anstændighed. Temaet diskuteres mere teoretisk og politisk i Rediscovery of the Ordinary: Essays on South African Literature (1991).